钦定古今图书集成/理学汇编/学行典/第201卷 > 雷楚佐
## 钦定古今图书集成/理学汇编/学行典/第201卷 > 雷楚佐

按《祁阳县志》：雷楚佐，号鼎铉，祁庠生也。力学养母，母
食乃食。天启丙寅，母病，衣不解带，躬治药饵。病垂危，
佐泣祷于文庙宣圣前，愿减身寿，祈延母年。即于护
文祠神前誓曰：“楚佐诚不能动天活母，庶几剖肝煮
羹以奉母，冀有疗耳。”方持刀跪剖，佐忽惛懵于地，神
座前，忽有白烟罩之，不移时，母病良已，一家感叹。自
此母延寿三年。佐途遇一道人。谓之曰：“子孝子也。当
勉行善。”授以《感应篇》《斗母经》。佐敬佩密行。后以寿吉
祥而逝。